બનાવ અંગે જાણવા મળેલી માહિતી અનુસાર બે દિવસ પૂર્વે શહેરના મિરઝાપુર વિસ્તારમાં ઘટેલી પથ્થરમારાની ઘટના બાદ રવિવારે સંવેદનશિલ મનાતા શાહપુરમાં રંગીલા પોલીસ ચોકી નજીક પોલીસ પર પથ્થરમારાની બનેલી ઘટનાએ ઉચ્ચ પોલીસ અધિકારીઓનું મુશ્કેલી વધારી દીધી છે. કેટલાક તોફાની તત્વો દ્વારા પથ્થરમારા ઉપરાંત બાટલી બોમ્બનો મારો કરવામાં આવતા વાતવારણ ગરમાઇ ગયુ હતું, તેમજ બે રાઉન્ડ ખાનગી ગોળીબાર પણ થયો હોવાના અહેવાલ છે. એવી પણ માહિતી મળી રહી છેકે, અસામાજીક તત્વો પીઆઇની સર્વિસ રિવોલ્વર લઇને ભાગી ગયા હતા.